CELEX: 62009TN0445
Language: da
Date: 2009-11-04 00:00:00
Title: Sag T-445/09: Sag anlagt den 4. november 2009 — Centre national de la recherche scientifique mod Kommissionen

30.1.2010   
            
            
               DA
            
            
               Den Europæiske Unions Tidende
            
            
               C 24/54
            
         Sag anlagt den 4. november 2009 — Centre national de la recherche scientifique mod Kommissionen
   (Sag T-445/09)
   2010/C 24/97
   Processprog: fransk
   
      Parter
   
   
      Sagsøger: Centre national de la recherche scientifique (Paris, Frankrig) (ved avocat N. Lenoir)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Beslutning af 17. august 2009 annulleres i det omfang den vedrører modregningen mellem CNRS’s fordring mod Fællesskabet, som udspringer af kontrakten Role of Skin, på den ene side, og Fællesskabets påståede fordring mod CNRS i henhold til kontrakten EURO-THYMAIDE på den anden side.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med det foreliggende søgsmål har Centre national de la recherche scientifique (CNRS) nedlagt påstand om annullation af modregningshandlingen i beslutning BUDG/C3 D(2009) 10.5 — 1232 af 17. august 2009, hvorved Kommissionen foretog inddrivelse af beløb, der inden for rammerne af kontrakten EURO-THYMAIDE nr. LSHB-CT-2003-503410 vedrørende et projekt fra sjette rammeprogram for forskning og udvikling er blevet udbetalt til sagsøgeren.
   Sagsøgeren har til støtte for sit søgsmål gjort følgende fem anbringender gældende:
   
               —
            
            
               Tilsidesættelse af retten til forsvar, idet beslutningen blev truffet, uden at Kommissionen havde undersøgt CNRS’s udførlige svar i den endelige revisionsberetning.
            
         
               —
            
            
               Tilsidesættelse af den i artikel 253 EF fastsatte begrundelsespligt, idet Kommissionens ræsonnement i beslutningen ikke er forståeligt i mangel på væsentlige dele.
            
         
               —
            
            
               Urigtig retsanvendelse og et åbenbart urigtigt skøn i forhold til de faktiske omstændigheder, idet Kommissionen afslog støtteberettigede udgifter ved at ændre kriterierne for, at udgifter afholdt i henhold til kontrakten var støtteberettigede, og idet den med urette så bort fra beviser for disse udgifter.
            
         
               —
            
            
               Tilsidesættelse af artikel 73, stk. 1, i finansforordningen, idet den omtvistede fordring ikke kan anses for »sikker, opgjort og forfalden til betaling«, eftersom anfægtelsen af fordringen er seriøs.
            
         
               —
            
            
               Tilsidesættelse af retssikkerhedsprincippet, eftersom beslutningen er blevet truffet på grundlag af kriterier for støtteberettigede udgifter, som ikke eksisterede på tidspunktet for kontraktens indgåelse.